CELEX: 32008R0404
Language: et
Date: 2008-05-06 00:00:00
Title: Komisjoni määrus (EÜ) nr 404/2008, 6. mai 2008 , millega muudetakse nõukogu määruse (EMÜ) nr 2092/91 põllumajandustoodete mahepõllundustootmise kohta II lisa seoses spinosaadi, kaaliumvesinikkarbonaadi ja vaskoktanaadi lubamise ja etüleeni kasutamisega

7.5.2008   
            
            
               ET
            
            
               Euroopa Liidu Teataja
            
            
               L 120/8
            
         
      KOMISJONI MÄÄRUS (EÜ) nr 404/2008,
   6. mai 2008,
   millega muudetakse nõukogu määruse (EMÜ) nr 2092/91 põllumajandustoodete mahepõllundustootmise kohta II lisa seoses spinosaadi, kaaliumvesinikkarbonaadi ja vaskoktanaadi lubamise ja etüleeni kasutamisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (1) eriti selle artikli 7 lõiget 3,
   ning arvestades järgmist:
   
               (1)
            
            
               Vastavalt määruse määruse (EMÜ) nr 2092/91 artikli 7 lõikes 4 sätestatud korrale on teatavad liikmesriigid esitanud teistele liikmesriikidele ja komisjonile andmeid teatavate toodete kandmiseks kõnealuse määruse II lisasse.
            
         
               (2)
            
            
               Komisjon on palunud ajutisel eksperdirühmal esitada soovitusi loa andmiseks mahepõllumajanduses spinosaadi, kaaliumvesinikkarbonaadi ja vaskoktanaadi kasutamiseks ning etüleeni kasutamise laiendamiseks tsitruseliste rohelise värvuse eemaldamiseks ning kartuli ja sibula idanevuse pärssimiseks, pidades silmas mahepõllumajanduse põhimõtteid.
            
         
               (3)
            
            
               Eksperdirühm esitas 22. ja 23. jaanuaril 2008 komisjoni talitustele aruande, (2) milles soovitati lubada spinosaadi, kaaliumvesinikkarbonaati ja vaskoktanaati kasutada teatavatel tingimustel ning laiendada etüleeni kasutamist tsitruseliste rohelise värvuse eemaldamiseks ning kartuli ja sibula idanevuse pärssimiseks samuti teatavatel tingimustel. Pidades silmas kõnealuse eksperdirühma aruannet ja järgnevalt esitatud asjaolusid, leiab komisjon, et teatavaid tooteid tuleks lubada kasutada mahepõllumajanduses ja et etüleeni kasutusala tuleks laiendada.
            
         
               (4)
            
            
               Spinosaad on uus mikroobse päritoluga insektitsiid, mis on osutunud oluliseks teatavate peamiste kahjurite tõrjel ning aitab hoida tootmissüsteemi jätkusuutlikuna muude taimekahjurite ründe korral. Spinosaadi kasutamise korral tuleb siiski minimeerida selle mõju muudele organismidele peale sihtorganismide.
            
         
               (5)
            
            
               Seoses spinosaadi lisamisega on vaja täpsustada, et mahepõllumajanduses on üldiselt lubatud kasutada mikroorganisme kahjurite ja haiguste tõrjel, kuid mikroorganismide abil toodetavad tooted tuleb loetleda eraldi.
            
         
               (6)
            
            
               Kaaliumvesinikkarbonaat on osutunud oluliseks mitmesuguste seenhaiguste tõrjel paljude kultuuride puhul ning võib aidata vähendada vase ja väävli kasutamist teatavate taimekahjurite tõrjel.
            
         
               (7)
            
            
               Vaskoktanaat on uus vasepreparaat, mida võib kasutada samadel eesmärkidel kui muid vaseühendeid, mis on juba lisatud määruse (EMÜ) nr 2092/91 II lisa B ossa. Vaskoktanaadi kasutamise korral on hooaja jooksul kasutatava vase üldkogus väiksem.
            
         
               (8)
            
            
               Etüleen on juba lisatud määruse (EMÜ) nr 2092/91 II lisa B ossa kui mahepõllunduses tavapäraselt kasutatav aine. On osutunud asjakohaseks täiendada selle aine kasutustingimusi kahe uue oluliseks peetava kasutusviisi puhul: tsitrusviljade rohelise värvuse eemaldamine, mis on ka osa puuviljakärbse kahjustuste vältimise strateegiast, ning ladustatud kartuli ja sibula idanevuse pärssimine.
            
         
               (9)
            
            
               Seetõttu tuleks määruse (EMÜ) nr 2092/91 II lisa vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas määruse (EMÜ) nr 2092/91 artikli 14 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2092/91 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. mai 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 198, 22.7.1991, lk 1. Määrust on viimati muudetud komisjoni määrusega (EÜ) nr 123/2008 (ELT L 38, 13.2.2008, lk 3).
   
      (2)  Ajutise eksperdirühma aruanne pestitsiidide kohta mahepõllumajanduses, 22.–23. jaanuar 2008, http://ec.europa.eu/agriculture/qual/organic/publi/pesticides_en.pdf
   
      LISA
      Määruse (EMÜ) nr 2092/91 II lisa muudetakse järgmiselt.
      B osa „Pestitsiidid”, punkt 1. „Taimekaitsevahendid” muudetakse järgmiselt:
      
                  1)
               
               
                  II tabel „Bioloogilises kahjuritõrjes kasutatavad mikroorganismid” asendatakse järgmisega:
                  „II.   Bioloogilises kahjurite ja haiguste tõrjes kasutatavad mikroorganismid
                  
                              Nimetus
                           
                           
                              Kirjeldus, koostisele esitatavad nõuded, kasutustingimused
                           
                        
                              Mikroorganismid (bakterid, viirused ja seened)
                           
                           
                              Ainult geneetiliselt muundamata tüved Euroopa Parlamendi ja nõukogu direktiivi 2001/18/EÜ tähenduses (1)
                              
                           
                        
                     
                  IIa   Mikroorganismide toodetud ained
                  
                              Nimetus
                           
                           
                              Kirjeldus, koostisele esitatavad nõuded, kasutustingimused
                           
                        
                              Spinosaad
                           
                           
                              Insektitsiid
                              Ainult juhul, kui selle on tootnud geneetiliselt muundamata tüved direktiivi 2001/18/EÜ tähenduses
                              Ainult juhul, kui on võetud meetmed, mis tagavad, et oht peamistele parasitoididele ja resistentsuse kujunemise oht on minimaalsed.
                              Kontrolliva ametiasutuse või eraõigusliku kontrolliasutuse kinnitatud vajadus.
                           
                        
            
                  2)
               
               
                  IV tabelit „Muud mahepõllunduses tavapäraselt kasutatavad ained” muudetakse järgmiselt:
                  
                              a)
                           
                           
                              Vaske käsitlev kirje veerus „Nimetus” asendatakse järgmisega:
                              „Vask vaskhüdroksiidi, vaskoksükloriidi, (kolmealuselise) vasksulfaadi, vaskoktanaadi, vask(I)oksiidi kujul”
                           
                        
                              b)
                           
                           
                              Etüleeni käsitlev kirje asendatakse järgmisega:
                              
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          „(*) Etüleen
                                       
                                       
                                          Banaanide, kiivide ja kakiploomide rohelise värvuse eemaldamine; tsitrusviljade rohelise värvuse eemaldamine üksnes osana puuviljakärbse kahjustuste vältimise strateegiast tsitruseliste puhul; ananassiõite indutseerimine; kartuli ja sibula idanevuse pärssimine.
                                          Kontrolliva ametiasutuse või eraõigusliku kontrolliasutuse kinnitatud vajadus.”
                                       
                                    
                        
            
                  3)
               
               
                  V tabelisse „Muud toimeained” lisatakse järgmine kanne:
                  
                              Nimetus
                           
                           
                              Kirjeldus, koostisele esitatavad nõuded, kasutustingimused
                           
                        
                              „Kaaliumvesinikkarbonaat
                           
                           
                              Fungitsiid”
                           
                        
            
         (1)  EÜT L 106, 17.4.2001, lk 1.”